คำสั่งนายกรัฐมนตรีคำสั่งนายกรัฐมนตรีที่ ๔/๒๕๓๔เรื่องกำหนดมาตรการเพื่อแก้ไขและป้องกันภาวะการขาดแคลนน้ำมันเชื้อเพลิง[๑] โดยที่คณะกรรมการนโยบายพลังงานแห่งชาติได้พิจารณาเห็นสมควรให้ก๊าซที่ซื้อหรือได้มาจากผู้รับสัมปทานตามกฎหมายว่าด้วยปิโตรเลียมซึ่งผลิตได้จากการแยกก๊าซธรรมชาติต้องเสียภาษีสรรพสามิตและส่งเงินเข้ากองทุนน้ำมันเชื้อเพลิงหรือได้รับเงินชดเชยจากกองทุนแล้วแต่กรณี เพื่อให้ก๊าซมีต้นทุนเท่ากับก๊าซที่ทำในราชอาณาจักรและเพื่อให้น้ำมันเชื้อเพลิงที่ผู้ค้าน้ำมันขายให้แก่ผู้ซึ่งนำน้ำมันเชื้อเพลิงนั้นไปใช้เป็นวัตถุดิบหรือที่ผู้นำเข้ามาใช้เป็นวัตถุดิบในการผลิตผลิตภัณฑ์ในอุตสาหกรรมเคมีปิโตรเลียมและอุตสาหกรรมสารละลายได้รับยกเว้นไม่ต้องส่งเงินเข้ากองทุนหรือได้รับเงินชดเชยจากกองทุนเพราะผู้ซื้อหรือนำเข้ามิได้นำไปใช้เป็นเชื้อเพลิง ในการนี้จำเป็นต้องแก้ไขเพิ่มเติมคำสั่งนายกรัฐมนตรีที่ ๓/๒๕๒๙ เรื่อง กำหนดมาตรการเพื่อแก้ไขและป้องกันภาวะการขาดแคลนน้ำมันเชื้อเพลิงลงวันที่ ๓๐ กรกฎาคม พ.ศ. ๒๕๒๙ เพื่อให้เป็นไปตามนโยบายดังกล่าวฉะนั้น อาศัยอำนาจตามความในมาตรา ๓ แห่งพระราชกำหนดแก้ไขและป้องกันภาวะการขาดแคลนน้ำมันเชื้อเพลิงพ.ศ. ๒๕๑๖ และคำสั่งนายกรัฐมนตรี ที่ ๓/๒๕๓๔ เรื่องมอบหมายให้รัฐมนตรีประจำสำนักนายกรัฐมนตรีปฏิบัติการแทนนายกรัฐมนตรีเพื่อปฏิบัติการตามพระราชกำหนดแก้ไขและป้องกันภาวะการขาดแคลนน้ำมันเชื้อเพลิงลงวันที่ ๑๗ มกราคม พ.ศ. ๒๕๓๔รัฐมนตรีประจำสำนักนายกรัฐมนตรีจึงมีคำสั่งกำหนดมาตรการเพื่อแก้ไขและป้องกันภาวะการขาดแคลนน้ำมันเชื้อเพลิงไว้ดังต่อไปนี้ข้อ ๑ ให้ยกเลิกคำสั่งนายกรัฐมนตรี ที่ ๒/๒๕๓๒เรื่อง กำหนดมาตรการเพื่อแก้ไขและป้องกันภาวะการขาดแคลนน้ำมันเชื้อเพลิง ลงวันที่๒๕ กรกฎาคม พ.ศ. ๒๕๓๒ข้อ ๒ ให้ยกเลิกความใน (๕) ของข้อ ๔ ของคำสั่งนายกรัฐมนตรีที่ ๓/๒๕๒๙ เรื่องกำหนดมาตรการเพื่อแก้ไขและป้องกันภาวะการขาดแคลนน้ำมันเชื้อเพลิง ลงวันที่ ๓๐ กรกฎาคมพ.ศ. ๒๕๒๙ และให้ใช้ความต่อไปนี้แทน(๕) กำหนดอัตราเงินส่งเข้ากองทุนหรืออัตราเงินชดเชยสำหรับก๊าซที่ซื้อหรือได้มาจากผู้รับสัมปทานตามกฎหมายว่าด้วยปิโตรเลียมซึ่งเป็นผู้ผลิตได้จากการแยกก๊าซธรรมชาติในราชอาณาจักรน้ำมันเชื้อเพลิงที่ทำในราชอาณาจักร และน้ำมันเชื้อเพลิงที่นำเข้าเพื่อใช้ในราชอาณาจักรข้อ ๓ ให้เพิ่มความต่อไปนี้เป็นข้อ๒๗ ทวิ และข้อ ๒๗ ตรี ของ คำสั่งนายกรัฐมนตรี ที่ ๓/๒๕๒๙ เรื่อง กำหนดมาตรการเพื่อแก้ไขและป้องกันภาวะการขาดแคลนน้ำมันเชื้อเพลิงลงวันที่ ๓๐ กรกฎาคม พ.ศ. ๒๕๒๙ข้อ ๒๗ ทวิ ในกรณีที่มีการซื้อหรือได้มาซึ่งก๊าซจากผู้รับสัมปทานตามกฎหมายว่าด้วยการปิโตรเลียมซึ่งเป็นผู้ผลิตได้จากการแยกก๊าซธรรมชาติให้ผู้ซื้อได้มาซึ่งก๊าซนั้นส่งเงินเข้ากองทุนหรือขอรับเงินชดเชยจากกองทุนในอัตราที่คณะกรรมการกำหนดการส่งเงินเข้ากองทุนหรือการขอรับเงินชดเชยจากกองทุนตามวรรคหนึ่งให้ยื่นรายการแจ้งชนิดและปริมาณก๊าซดังกล่าวแก่ผู้รับชำระค่าภาคหลวงก๊าซพร้อมกับการชำระค่าภาคหลวงสำหรับก๊าซ(ถ้ามี) ทั้งนี้ ตามระเบียบที่กรมทรัพยากรธรณีกำหนดข้อ ๒๗ ตรี ในกรณีที่ผู้ค้าน้ำมันตามมาตรา ๖แห่งพระราชบัญญัติน้ำมันเชื้อเพลิง พ.ศ. ๒๕๒๑ขายน้ำมันเชื้อเพลิงให้แก่ผู้ซึ่งนำน้ำมันเชื้อเพลิงนั้นไปใช้เป็นวัตถุดิบหรือผู้นำเข้าน้ำมันเชื้อเพลิงเข้ามาใช้เป็นวัตถุดิบในโรงงานอุตสาหกรรมเพื่อผลิตผลิตภัณฑ์เคมีปิโตรเลียมหรือสารละลายยกเว้นที่ใช้เป็นเชื้อเพลิง(๑)ถ้าเป็นน้ำมันเชื้อเพลิงที่ต้องส่งเงินเข้ากองทุนให้ผู้ค้าน้ำมันซึ่งขายหรือผู้ซึ่งนำเข้าน้ำมันเชื้อเพลิงนั้นได้รับยกเว้นไม่ต้องส่งเงินเข้ากองทุนแต่ถ้ามีการส่งเงินเข้ากองทุนแล้ว ให้ขอคืนได้(๒) ถ้าเป็นน้ำมันเชื้อเพลิงที่จะได้รับเงินชดเชยจากกองทุนไม่ให้ผู้ค้าน้ำมันซึ่งขายหรือผู้ซึ่งนำเข้าน้ำมันเชื้อเพลิงนั้นได้รับเงินชดเชยแต่ถ้ามีการได้รับเงินชดเชยจากกองทุนแล้ว ให้ส่งเงินคืนกองทุนการขอรับยกเว้นไม่ต้องส่งเงินเข้ากองทุนการขอคืนเงินที่ส่งเข้ากองทุนและการส่งเงินคืนกองทุนตามวรรคหนึ่งให้เป็นไปตามระเบียบของกรมสรรพสามิตหรือระเบียบของกรมศุลกากร แล้วแต่กรณีข้อ ๔ คำสั่งนี้ให้ใช้บังคับตั้งแต่วันที่๒๕ กรกฎาคม พ.ศ. ๒๕๓๒ เป็นต้นไป ยกเว้นข้อ ๓ ในส่วนที่เกี่ยวกับข้อ ๒๗ ตรีซึ่งแก้ไขเพิ่มเติมโดยคำสั่งนี้ให้ใช้บังคับตั้งแต่วันที่ ๓๐ กรกฎาคม พ.ศ. ๒๕๒๙สั่ง ณ วันที่ ๒๒ มกราคม พ.ศ. ๒๕๓๔กร ทัพพะรังสีรัฐมนตรีประจำสำนักนายกรัฐมนตรีจารุวรรณ/พิมพ์๑๗ กันยายน ๒๕๔๕อภิญญา/ปรับปรุง๓๐ กันยายน ๒๕๕๗[๑] ราชกิจจานุเบกษาเล่ม ๑๐๘/ตอนที่ ๑๓/หน้า ๒๕/๒๔ มกราคม ๒๕๓๔